
	Argumentai: 
Siūlomas reglamentavimas kas 2 metus pratęsti leidimus laikyti ginklus ir leidimas nešiotis A kategorijos ginklus šaulio tarnybai ar profesinės karo tarnybos kario, kario savanorio ir kito savanoriškos nenuolatinės karo tarnybos kario individualiems praktiniams įgūdžiams tobulinti itin apsunkins administracinę naštą, galimai didins papildomų lėšų šiam administravimui poreikį ir mažins motyvaciją įsigyti ir turėti A kategorijai priskiriamus ginklus. Siekiant to išvengti, siūloma tik pirmą kartą asmeniui išduoti 2 metus galiosiančius leidimus, o, per šį laikotarpį įsitikinus, kad asmuo leidimo naudojimo tvarkos nepažeidė – suteikti teisę leidimus pratęsti kas 5 metai 5 metų laikotarpiui.
Pasiūlymas: 
Pakeisti Projekto 1 straipsniu keičiamo 12 straipsnio 9 dalį ir ją išdėstyti taip:
„9. Leidimas laikyti ginklus ir leidimas nešiotis ginklus galioja 5 metus ir gali būti teritorinės policijos įstaigos vadovo ar jo įgalioto asmens sprendimu pratęstas pratęsiamas kas 5 metai 5 metų laikotarpiui. Leidimas laikyti ginklus ir leidimas nešiotis A kategorijos ginklus šaulio tarnybai ar profesinės karo tarnybos kario, kario savanorio ir kito savanoriškos nenuolatinės karo tarnybos kario individualiems praktiniams įgūdžiams tobulinti, išduotas asmeniui pirmą kartą, galioja 2 metus, o po to gali būti teritorinės policijos įstaigos vadovo ar jo įgalioto asmens sprendimu pratęsiamas kas 5 metai 5 metų laikotarpiui. Šio straipsnio 10 dalyje nurodytas bendras leidimas laikyti (nešiotis) C kategorijos ginklus galioja neribotą laiką.“

